कोकचा नदी

कोकचा नदी (फ़ारसी और पश्तो: , अंग्रेज़ी: Kokcha) उत्तरी अफ़ग़ानिस्तान की एक नदी है। यह आमू दरिया की एक उपनदी है और बदख़्शान प्रान्त में हिन्दू कुश पहाड़ों में बहती है। बदख़्शान प्रान्त की राजधानी फैज़ाबाद इसी नदी के किनारे बसी हुई है। कोकचा नदी की घाटी में सर-ए-संग खान स्थित है जहाँ से हज़ारों सालों से लाजवर्द (लैपिस लैज़्यूली) निकाला जा रहा है। २००० ईसापूर्व में अपने चरम पर सिन्धु घाटी सभ्यता ने भी यहाँ के शोरतुगई इलाक़े के पास एक व्यापारिक बस्ती बनाई थी जिसके ज़रिये लाजवर्द भारतीय उपमहाद्वीप के अलावा प्राचीन मिस्र और मेसोपोटामिया की सभ्यताओं तक भी पहुँचाया जाता था।

इन्हें भी देखें 
 आमू दरिया
 बदख़्शान प्रान्त
 सर-ए-संग

बाहरी जोड़ 
 फ़्लिकर पर कोकचा नदी की छवियाँ

सन्दर्भ 

अफ़्गानिस्तान की नदियाँ
मध्य एशिया की नदियाँ
बदख़्शान प्रान्त